ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

\_\_\_\_ \_\_\_\_\_\_\_\_\_\_\_\_\_\_\_ 2021 թիվ \_\_\_\_-Ն

Հայաստանի հանրապետության կառավարության 2013 թվականի հոկտեմբերի 23-ի թիվ 1178-Ն որոշման մեջ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ կատարելու մասին

Հիմք ընդունելով «Դիլիջանի միջազգային դպրոց ծրագրի շրջանակներում հարկային և մաք­սային արտո­նություններ տրամադրելու մասին» Հայաստանի Հանրապետության օրենքի 5-րդ հոդվածը, «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածները՝ Հայաս­տանի Հան­րա­պետության կառա­վա­րու­թյունը ***որոշում է.***

1. Հայաստանի Հանրապետության կառավարության 2013 թվականի հոկտեմբերի 23-ի «Դիլի­ջանի միջազգային դպրոց» ծրագրի շրջանակներում հարկային և մաքսային արտո­նու­թյուն­ներ տրամադրելու մասին» Հայաստանի Հանրապետության օրենքով սահմանված հար­կա­յին և մաքսային արտոնությունների կիրառության կարգը (ներառյալ արտոնությունների կիրա­ռու­թյան համար հիմք ընդունվող` գործարքների կատարումը հիմնավորող փաստա­թղթերը) սահ­մա­նելու մասին» թիվ 1178-Ն որոշման այսուհետ՝ Որոշում մեջ կատարել հետևյալ փոփո­խու­թյուն­ները.
2. Որոշման վերնագրից, նախաբանից, 1-ին կետից, Որոշման հավելվածի 1-ին կետից, 2-րդ բաժնի վերնագրից և տեղեկանքի վերնագրից հանել «և մաքսային» բառերը,
3. Որոշման հավելվածի 4-րդ կետի 3-րդ ենթակետի՝

 ա. «բ)» կետում «ներմուծման դեպքում`» բառերից հետո լրացնել «հարկային կամ» բառերը,

 բ. «գ)» կետում «Ավելացված արժեքի հարկի մասին» Հայաստանի Հանրապետության օրեն­քով» բառերը փոխարինել «Հայաստանի Հանրապետության հարկային օրենսգրքով» բառերով,

1. ուժը կորցրած ճանաչել Որոշման հավելվածի 5-րդ կետը,
2. Որոշման հավելվածի 6-րդ կետի 1-ին ենթակետը շարադրել հետևյալ խմբագրությամբ.

«1) կազմակերպության եկամուտները շահութահարկով հարկման նպատակով եկամուտ չեն համարվում, կազմակերպության ծախսերը շահութահարկով հարկման նպատակով ծախս չեն համարվում.»,

1. Որոշման հավելվածի 8-րդ կետում «համապատասխան» բառից հետո լրացնել «հար­կա­յին կամ» բառերը,
2. Որոշման հավելվածի 9-րդ և 10-րդ կետերում «ներմուծման դեպքում`» բառերից հետո լրաց­նել «հարկային կամ» բառերը:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվա­նից և տարածվում է 2020 թվականի հունվարի 1-ից հետո իրականացված իրակա­նաց­վող գոր­ծարք­­ների և գործառնությունների վրա:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

**Հիմնավորում**

«Հայաստանի Հանրապետության կառավարության 2013 թվականի հոկտեմբերի 23-ի թիվ

1178-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի նպա­տակը «Դիլի­ջանի միջազգային դպրոց» ծրագրի շրջանակներում հարկային արտո­նու­թյուն­ներ տրա­մադ­րելու մասին» ՀՀ օրենքի լիարժեք կիրարկումն ապահովելն է:
2. **Կարգավորման հարաբերությունների ներկա վիճակը և առկա խնդիրները.** 2021 թվա­­­կանի ապրիլի 19-ին ՀՀ Ազգային Ժողովի կողմից ընդունվել է «Դիլիջանի միջազգային դպրոց» ծրագրի շրջանակ­նե­րում հարկային և մաքսային արտոնություններ տրամադրելու մասին» Հայաս­տանի Հանրապետության օրեն­քում փոփոխություններ և լրացումներ կատա­րելու մասին» ՀՀ օրենքը, ինչով պայմա­նա­վորված՝ անհրաժետություն է առաջացել համա­պա­տաս­խան փոփո­խու­թյուններ կատարել նույն օրենքի կիրարկումն ապահովելու նպատակով ընդունված՝ ՀՀ կառա­վարության 2013 թվականի հոկտեմբերի 23-ի թիվ 1178-Ն որոշման մեջ:
3. **Առկա խնդիրների առաջարկվող լուծումները.** Նախագծով առաջարկվում է Հայաս­տանի Հանրապետության կառավարության 2013 թվականի հոկտեմբերի 23-ի թիվ 1178-Ն որո­շումը համապատասխանեցնել «Դիլիջանի միջազգային դպրոց» ծրագրի շրջանակ­նե­րում հար­­կա­­յին արտոնություններ տրամադրելու մասին» ՀՀ օրենքին:
4. **Կարգավորման առարկան.** Նախագծի կարգավորման առարկան ՀՀ կառավարության 2013 թվականի հոկտեմբերի 23-ի թիվ 1178-Ն որոշմամբ սահ­ման­ված՝ «Դիլիջանի միջազգային դպրոց» ծրագրի շրջանակներում հարկային արտո­նու­­թյուն­ների կիրա­­ռության ընթա­­ցակարգն է:
5. **Նախագծի մշակման գործընթացում ներգրավված ինստիտուտները և անձինք.** Նախա­գի­ծը մշակվել է ՀՀ ֆինանսների նախարարության կող­­մից:
6. **Իրավական ակտի կիրառման դեպքում ակնկալվող արդյունքը.** Նախագծի ընդուն­­­­­­­­­­­­­ման արդ­յուն­­քում ակնկալվում է ՀՀ կառավարության 2013 թվականի հոկ­տեմբերի 23-ի թիվ 1178-Ն որոշումը համապատասխանեցնել «Դիլի­ջանի միջազգային դպրոց» ծրագրի շրջանակ­նե­րում հարկային արտոնություններ տրա­մադրելու մասին» ՀՀ օրեն­քին:

Միաժամանակ, նախագծի ընդունումը լրացուցիչ ֆինանսական միջոցների անհրա­ժեշ­տու­թյուն չի պահանջում, իսկ դրա ընդուն­­մամբ պայմանավորված՝ պե­տա­­կան բյուջեի եկա­­մուտ­­ների նվա­­զե­­ցում կամ ծախ­­­­սերի ավելա­ցում տեղի չի ունենա: